Държавен вестник, бр. 11, 2013 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  11
	
В хода на оперативната интервенция могат да настъпят усложнения които да наложат операцията да 
бъде довършена с разрез на коремната стена и/или с достъп през влагалището.
	
Когато говорим за  „оперативно отсктраняване на матката“, разбираме отстраняване на цялата мат-
ка  – т.е. както на маточно тяло, така и на маточна шийка. В маточната шийка твърде често възниква рак. 
Отстранявайки я, ние предпазваме жената от такъв рак за целия й бъдещ живот. Твърдението, че маточната 
шийка  има решително  участие в усещането за полова наслада е далече от истината.
	
Състоянието на маточните тръби и яйчниците не винаги може да се прецени предоперативно. Ако 
при операцията установим, че тръба или яйчник са засегнати от заболяване, ние трябва да премахнем всички 
болни органи.
	
Може би вече сте във възраст, когато яйчниците не функционират. Ако те не са  засегнати от болес-
тен процес, ние обикновено не ги отстраняваме, но можем да направим това – стига Вие изрично да сте го 
поискали.
	
По принцип е възприето следното правило: при операция се отстраняват болните тъкани и орга-
ни – нито повече, нито по-малко.
	
Неусложнен следоперативен период
	
През първите часове след операцията  в оперираните зони  (коремна стена, тазови тъкани) се усеща 
болка. Ние изключително държим на спокойствието на нашите болни и правим всичко възможно да сведем 
болката до минимум!
	
За да проследим функцията на пикочната система, често се налага през първото денонощие след 
операцията в пикочния мехур да бъде оставен катетър. Някои специални операции налагат катетърът да 
остане  и повече от едно денонощие.
	
В някои случаи операторите прибягват до употребата на дренажи. „Дренаж“ означава отвеждане на 
течности чрез огъваема тръбичка. Усещането  при отстраняване на тръбичката не е пн-неприятно от усеща-
нето при мускулна инжекция.
	
Следоперативното приложение на антибиотици не е задължително.
	
 При операции на вътрешните полови органи червата изискват известно време, за да възстановят 
функцията си. Ако чувството  за подуване Ви причинява безпокойство, съобщете на лекуващия екип.
	
След отстраняване на матката, Вие не можете да забременявате и да раждате деца. Ако преди опе-
рацията сте имали менструация, тя повече няма да се появи. При условие, че в тялото Ви е останала дори 
част от функциониращ яйчник, липсата на менструация не води нито до наддаване на тегло, нито до топли 
вълни, нито до загуба на Вашата женственост. Разбира се , тези неща ще се случат един ден – със или без 
прекарана операция. Ако е било наложително  и двата яйчника  да бъдат премахнати, ще получите лекарски 
съвет за допълнително лечение.
	
Възможни следоперативни нарушения:
	
По правило, отстраняването на матката протича без усложнения. В редки случаи е възможно  да 
бъдат наранени съседни органи. При подобно усложнение, то най-често се коригира по време  на самата опе-
рация и остава без никакви последствия. По изключение може да се наложи  повторно оперативно лечение.
	
В коремна и тазова хирургия са известни и други усложнения, като: образуване на съсиреци (тромбо-
зи) в кръвоносните съдове; кръвотечения; потискане на чревната функция; инфекции. Тези усложнения днес 
се срещат все по – рядко.
	
Съществуват и рискове, свързани с медицинските намеси изобщо. Ако се наложи кръвопреливане, 
чуждата кръв може да вкара в организма микроб или вирус. Някои лекарства могат да предизвикат алер-
гични реакции. Ще помогнете много и на себе си, и на нас, ако предварително  ни съобщите  за всички 
реакции, предизвикани в миналото Ви от лекарства, храни и др.
	
Някои данни свързани с времетраене:
	
Операцията за  премахване на матката обикновено трае по-малко от 1 час. При необходимост, опе-
рацията може да продължи  по-дълго. Времетраенето на операцията не е от съществено значение за опера-
тивния риск.
	
Минималният престояй в клиниката след такава операция е 4 дни. При особено благоприятно про-
тичане, мажете да бъдете изписана и по-рано.
	
Един месец след операцията трябва да избягвате всякакви физически натоварвания и да не водите 
полов живот. След като месецът мине, трябва да се явите на контролен преглед. Лекарят ще Ви даде съвет по 
отношение на режима, който се налага да спазвате. Обикновено разрешаваме някои по-леки натоварвания, 
както и половм живот.
ОНКОЛОГИЧНО НОВООБРАЗУВАНИЕ НА МАТОЧНОТО ТЯЛО
Онкологичните заболявания на маточното тяло са най-честите сред тази група заболявания на женската 
полова система в развитите страни. Те засягат предимно жените с прекратена менструална функция, но не 
е изключено и възникването им в по-млада възраст. За щастие заболяването се развива и разпространява 
сравнително бавно, което позволява ранното му установяване и своевременно лечение с изключително висок 
процент на окончателно излекуване. Основният метод на лечение е оперативното отстраняване на цялата 
матка заедно с маточните тръби и яйчниците. При необходимост в зависимост от разпространението на 
процеса и особеностите му се прилага допълнително лъче- и/или хормонолечение. Първичното оперативно 
лечение дава най-добри резултати и се прилага винаги, когато здравословното състояние на жената и раз-
пространението на заболяването позволяват извършването на операцията. Неизвършването на операция и 
отказът от други методи на лечение довежда до прогресиране на заболяването със засилване на оплакванията 
и в крайна сметка води до неблагоприятен изход.